આ લિપિઓમાં વખતો વખત બુદ્ધિપૂર્વક ફેરફારો થયેલા પણ દેખાય છે. જીવંત ભાષા, લિપિ અને વેશ સરખાં રાખવા માગો તોયે તદ્દન એક સરખાં રહી શકતાં નથી. જાનીને ફેરફાર ન સ્વીકારો તોયે અજાણ્યે એમાં ફેર પડી જાય છે. આ મારી બાપીકી ભાષા, લિપિ કે વેશ એ મિથ્યાભિમાન જ છે.ક્યારેક બીજી જ ભાષા બોલનારા, લિપિ લખનારા અને વેશ રાખનારા એના પૂર્વજો હતા જ. કોઈ માણસ પોતાની બાપીકી એક પણ રીતને સંપૂર્ણપણે વળગી રહેવાનો આગ્રહ ક્રાન્તિની વાતો સાથે સુસંગત નથી.